**OSNOVNA ŠKOLA VJEKOSLAVA PARAĆA**

**SOLIN**

**Povjerenstvo za procjenu odnosno testiranje**

**i vrednovanje kandidata za zapošljavanje**

KLASA: 053-02/21-01/03

URBROJ: 2180/01-08-01-21-5

Solin, 22. ožujka 2021. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19. i 64/20.) i članka 14. Pravilnika o postupku zapošljavanja te procjeni i vrednovanju kandidata za zapošljavanje u OŠ Vjekoslava Paraća, Solin, Povjerenstvo za procjenu odnosno testiranje i vrednovanje kandidata za zapošljavanje upućuje

**POZIV NA PISANU PROCJENU ODNOSNO TESTIRANJE I RAZGOVOR (INTERVJU)**

kandidatima koji ispunjavaju uvjete iz natječaja i koji su pravodobno dostavili svu traženu (potpunu) dokumentaciju uz prijavu na natječaj za radno mjesto:

1. **učitelja/ice razredne nastave, 1 izvršitelj/ica na određeno, puno radno vrijeme**

u OŠ Vjekoslava Paraća, Solin koji je objavljen na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči OŠ Vjekoslava Paraća, Solin dana 9. ožujka 2021. godine.

Pisana procjena odnosno testiranje i razgovor (intervju) provodi se s kandidatima prijavljenim na natječaj koji ispunjavaju uvjete iz natječaja i koji su pravodobno dostavili svu traženu (potpunu) dokumentaciju uz prijavu na natječaj, a o čemu će, zbog zaštite osobnih podataka, biti obaviješteni elektroničkim putem na e-mail adresu naznačenu u prijavi na natječaj.

Pisana procjena odnosno testiranje provest će se iz područja poznavanja i primjene propisa iz djelokruga rada učitelja, i to iz sljedećih pravnih izvora:

1. **Zakon o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19. i 64/20.)**
2. **Pravilnik o kriterijima za izricanje pedagoških mjera (Narodne novine, broj 94/15. i 3/17.)**

**3. Pravilnik o izvođenju izleta, ekskurzija i drugih odgojno-obrazovnih aktivnosti izvan škole (Narodne novine, broj 67/14. i 81/15.)**

**4. Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine, broj 112/10. i 82/19.)**

1. **Pravilnik o pedagoškoj dokumentaciji i evidenciji te javnim ispravama u školskim ustanovama (Narodne novine, broj 47/17., 41/19. i 76/19.)**

Pisana procjena odnosno testiranje obaviti će se testovima koje izradi Povjerenstvo.

Uz svako pitanje mora biti iskazan broj bodova kojim se vrednuje ispravan rezultat.

Na razgovoru (intervjuu) Povjerenstvo u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u Školi te rezultate ostvarene u njihovu dosadašnjem radu. Svaki član Povjerenstva pojedinačno vrednuje rezultate intervjua bodovima od 0 do 10 koji se na kraju zbrajaju.

Pisana procjena odnosno testiranje i razgovor (intervju) provest će se:

**dana 30. ožujka 2021. godine (utorak) s početkom u 10.00 sati**

**u prostorijama OŠ Vjekoslava Paraća, Dudini 17, Solin**

Datum održavanja pisane procjene odnosno testiranja i razgovora (intervjua) te obavijest kandidatima koji se pozivaju na testiranje, a ispunjavaju uvjete iz natječaja te koji su pravodobno dostavili svu traženu (potpunu) dokumentaciju uz prijavu na natječaj objavljen je na mrežnoj stranici OŠ Vjekoslava Paraća, Solin je najmanje 5 dana prije dana održavanja provjere.

Mole se kandidati sa sobom ponijeti osobnu iskaznicu ili drugu identifikacijsku ispravu.

Ako kandidat ne pristupi pisanoj provjeri znanja i razgovoru (intervjuu) smatra se da je odustao od prijave na natječaj.

**Povjerenstvo za procjenu**

**odnosno testiranje**

**i vrednovanje kandidata za zapošljavanje**